**Polestar 2 voitti Red Dotin Best of the Best -palkinnon tuotemuotoilusta**

* Polestar 2 sai tuotemuotoilustaan arvonimen “Best of the Best” vuoden 2021 Red Dot -palkintotilaisuudessa
* Polestar 2 valittiin voittajaksi 60 eri maasta peräisin olevien tuotteiden joukosta
* Lue lisää osoitteessa www.polestar.com

Polestar 2 on voittanut tittelin “Best of the Best” Red Dotin kansainvälisesti arvostetun kilpailun tuotemuotoilukategoriassa. Palkinto myönnetään mullistavasta muotoilusta, ja se on erittäin kilpaillun kategorian korkein huomionosoitus.

“Mielestäni olemme luoneet Polestar-merkille erittäin vahvan visuaalisen identiteetin. Koska olemme alalla uusi tekijä, voimme luoda muotokielen, joka on nykyaikainen eikä perustu perinteisille ajatusmalleille”, kertoo Polestarin muotoilujohtaja Maximilian Missoni.

Kilpailuun osallistujia arvioi noin 50 kansainvälisestä asiantuntijasta koostuva tuomaristo, joka testasi, tarkasteli ja arvosteli jokaisen tuotteen erikseen. Red Dot -palkintojen voittajia arvioidaan yhdeksällä kriteerillä, joita ovat esimerkiksi innovatiivisuus, toimivuus, kestävyys ja ergonomia.

Red Dotin muotoilukilpailulla on takanaan yli 60-vuotinen historia. Tänä vuonna kilpailussa nähtiin ennätysmäärä osallistujia eri yrityksistä ja muotoilustudioista. Lopulta voittajaksi valittiin ruotsalaisen sähköautomerkin toinen auto, Polestar 2, joka päihitti 60 eri maasta peräisin olevat kilpailevat tuotteet.

Vuonna 2020 lanseerattu Polestar 2 on premium-luokan viisiovinen viistoperäinen täyssähköauto. Malli kuvastaa merkin muotoiluvetoista filosofiaa, ja siinä on kiinnitetty erityistä huomiota yksityiskohtiin. Erottuvia kohokohtia ovat kasvipohjainen sisustus edistyksellisillä tekstiileillä, jotka näyttävät suuntaa kohti kestävämpää ylellisyyttä. Takavalosiipi levittäytyy koko auton leveydelle, ja sen 288 LEDin kirkkautta voi säätää. Takavalot korostavat auton voimakasta asentoa, joka luo vaikutelmaa maantiellä kulkevasta konseptiautosta. Autossa on myös muutamia leikkisiä yksityiskohtia, kuten kuljettajan ja etumatkustajan yläpuolelle lasikattoon heijastettava Polestar-symboli.

Viime vuoden kilpailussa Polestar voitti Brand of the Year -palkinnon, Best of the Best -palkinnon brändi-identiteetistä sekä Red Dot -palkinnon Polestar 2 -muotoilukirjasta, jolla juhlistettiin auton lanseerausta.

Polestarin pääjohtaja Thomas Ingenlath kommentoi palkintoa seuraavasti: “Yksi henkilökohtaisista motivaatioistani on luoda tuotteita, joilla on luonnetta ja jotka innostavat ja on helppo tunnistaa. Tämä tunnustus vahvistaa, että Polestar on saanut aikaan todellista muutosta.”

Loppu.

Kuvia ja muita mediatietoja on osoitteessa [polestar.com/press](http://polestar.com/press).

**Yhteystiedot**

Yleiset mediatiedustelut

[media@polestar.com](mailto:media@polestar.com)

***Tietoja Polestarista***

*Polestar on itsenäinen, ruotsalainen Volvo Carsin ja ja Geely Holdingin vuonna 2017 perustama urheilullisten premium-sähköautojen merkki. Polestar hyötyy teknisistä synergioista Volvo Carsin kanssa ja merkittävistä mittakaavaeduista Volvo -yhteytensä ansiosta. Yhtiön pääkonttori sijaitsee Göteborgissa, Ruotsissa, ja se vastaa globaalisti ajoneuvojensa jälleenmyynnistä kolmellatoista markkinalla Euroopassa, Pohjois-Amerikassa ja Kiinassa. Vuonna 2021 Polestar laajentaa tarjontaansa kahdeksalle uudelle markkinalle Euroopassa ja Aasian ja Tyynenmeren alueella.*

*Polestar tuottaa kahta urheilullista sähköautoa. Polestar 1 on pienemmän volyymin urheilullinen hiilikuiturakenteinen GT-sähköhybridi, joka kehittää 609 hevosvoimaa tehoa ja 1 000 Nm vääntöä. Toimintamatka pelkällä sähköllä ajettaessa on 124 kilometriä (WLTP), mikä on enemmän kuin millään muulla hybridiautolla. Polestar 2, urheilullinen viistoperäinen malli, on yhtiön ensimmäinen suuremman volyymin täyssähköauto. Vuonna 2020 markkinoille tullut nelivetoinen Polestar 2 kehittää 300 kW tehoa ja 660 Nm vääntöä ja sen toimintamatka yhdellä latauksella on 470 kilometriä (WLTP).*

*Tulevaisuudessa mallistoon liittyy Polestar 3, tehokas täyssähköinen SUV-malli, kuten myös Precept – vuonna 2020 julkistettu konsepti, joka on suunniteltu tulevaa tuotantoa varten. Precept esittelee brändin tulevaisuuden visioita, joihin kuuluvat kiinteänä osana kestävä kehitys, digitaalinen teknologia ja edistynyt muotoilu.*